《七夕闻鹊 其一》
宋代·吴泳

涷雨略洗车，炎晖复如磝。桃笙眠未熟，屋角乾鹊噪。

借问鹊何来，下上音载好。此声固非恶，枉为閒者告。

适情便为喜，喜不繇汝报。用静则为吉，吉不缘汝召。

萧牍尚我疏，行人为谁到。劝子莫饶舌，移语朱门道。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。